
แผนการทดลองแบบสุ่มสมบูรณ์ 
Completely Randomized Design



พรชัย หนูแก้ว (Pornchai Nookaew,)*
บทคัดย่อ
 
แผนการทดลองแบบสุ่มสมบูรณ์จะมี 1 ตัวแปรการจัดกระทำ และมีระดับของการจัดกระทำมากกว่าหรือเท่ากับ 2 ระดับ  หน่วยทดลองจะถูกสุ่มเพื่อมอบหมายให้ได้รับการจัดกระทำ โดยแต่ละหน่วยทดลองจะได้รับการจัดกระทำเพียงระดับเดียว การออกแบบนี้มีจุดเด่นอยู่ที่ความยืดหยุ่น สามารถใช้ได้แม้แต่ละกลุ่มมีขนาดไม่เท่ากัน วิเคราะห์ผลได้ถึงมีข้อมูลบางส่วนสูญหายไป ข้อตกลงเบื้องต้นของการออกแบบนี้มีข้อกำหนดเกี่ยวกับความเป็นอิสระของความคลาดเคลื่อน การแจกแจงของความคลาดเคลื่อนที่เป็นปกติ และความเป็นเอกพันธ์ของความแปรปรวน การวิเคราะห์ผลมี 2 รูปแบบ คือ รูปแบบผลแบบกำหนด และรูปแบบผลแบบสุ่ม  

การใช้แผนการทดลองแบบสุ่มสมบูรณ์ ควรประกอบด้วย การกำหนดหน่วยการทดลองให้ชัดเจน การใช้วิธีการสุ่มอย่างง่ายเพื่อลดความลำเอียงในการเลือกหน่วยทดลอง และมอบหมายการจัดกระทำให้หน่วยการทดลอง การประมาณค่าความแปรปรวนโดยอ้างอิงค่า (2 จากค่า 

การกำหนดบล็อกให้เหมาะสม เพิ่มขนาดกลุ่มตัวอย่าง กำหนดระดับอำนาจการทดสอบให้น้อยลง และการทดสอบพหุคูณโดยวิธีของ Scheffe  จะทำให้แผนการทดลองแบบสุ่มสมบูรณ์มีประสิทธิภาพมากยิ่งขึ้น  
คำหลัก: แผนการทดลองแบบสุ่มสมบูรณ์, การสุ่มเพื่อมอบหมาย,
          การวิเคราะห์ความแปรปรวน, การทดสอบพหุคูณ
Abstract

 
Completely Randomized Design was the designed with one manipulated variable and a treatment’s levels were greater than or equal to 2. Experiment units were randomly assigned to receive treatment’s level and each trial held only one treatment’s levels. This design featured on flexibility which could be used ever unequal size and could analyze the results although some data were missing. The as-sumptions were about the restriction on independence of error, the normal distribution of the error terms and the homogeneity of variance. The analysis had 2 models, fixed effect model and random effect model. 

 
Completely Randomized Design in practice should consist of defining the experimental unit clearly, using simple random method to reduce bias in experimental unit selection and treatment assignment to the experimental unit with an estimation of variance based on 2 from  , the appropriate                     blocking, sample size increase, the power level of the test to be decreased and the multiple comparison tests by Scheffe's method, which would make the Completely Randomized Design more efficient.

Keywords:  Completely Randomized Design, random assignment,       ANOVA, multiple comparison test.

บทนำ
 
แผนการทดลองแบบสุ่มสมบูรณ์ เป็นแผนการทดลองที่ไม่ซับซ้อน เหมาะกับการนำมาใช้เมื่อหน่วยทดลองมีลักษณะเป็นเอกพันธ์กัน จุดเด่นของแผนการทดลองนี้ คือ การวิเคราะห์ข้อมูลมีความสะดวกและง่าย สามารถใช้ได้โดยไม่จำกัดจำนวนการจัดกระทำ โดยที่ขนาดของกลุ่มตัวอย่างแต่ละการจัดกระทำไม่จำเป็นต้องเท่ากัน แม้จะมีข้อมูลบางส่วนสูญหายไปแต่การสูญเสียข้อความจริงจะมีน้อยกว่า รวมถึงผลการทดลองมีความเที่ยงตรงสูงเนื่องจากระดับความเป็นอิสระของความคลาดเคลื่อนมีมากกว่า และข้อตกลงเบื้องต้นของแผนการทดลองนี้กำหนดไว้น้อยกว่าแผนการทดลองอื่นๆ โดยเป็นข้อตกลงเบื้องต้นเกี่ยวกับความเป็นอิสระของความคลาดเคลื่อนภายในกลุ่มและระหว่างกลุ่ม ข้อตกลงเบื้องต้นนี้เป็นไปได้เมื่อใช้วิธีสุ่มการจัดกระทำเพื่อมอบหมายให้กับหน่วยทดลอง  ข้อกำหนดการแจกแจงของความคลาดเคลื่อนต้องเป็นปกติ และข้อจำกัดของความเป็นเอกพันธ์ของความแปรปรวนในกลุ่มทดลองที่ต้องมีค่าเท่ากัน
ลักษณะของแผนการทดลองแบบสุ่มสมบูรณ์จะมี 1 ตัวแปรการจัดกระทำ มีระดับของตัวแปรมากกว่าหรือเท่ากับ 2 ระดับ  หน่วยทดลองจะถูกสุ่มเพื่อมอบหมายให้ได้รับการจัดกระทำ หรือสุ่มระดับของการจัดกระทำให้กับหน่วยทดลองโดยแต่ละหน่วยทดลองจะได้รับการจัดกระทำระดับเดียวเท่านั้น การวิเคราะห์ผลจะมี 2 รูปแบบ คือรูปแบบผลแบบกำหนด ใช้เมื่อการจัดกระทำถูกเลือกอย่างเจาะจง ผลการวิเคราะห์ที่ได้จะนำไปสรุปใช้กับการจัดกระทำที่ทดลองเท่านั้น และรูปแบบผลแบบสุ่มใช้เมื่อการจัดกระทำถูกสุ่มจากประชากรของการจัดกระทำทั้งหมด ทำให้ผลการทดลองสามารถอ้างอิงไปยังการจัดกระทำอื่นๆ ในประชากรเดียวกันได้ ดังนั้น การวิเคราะห์ข้อมูลจะใช้รูปแบบผลแบบกำหนดหรือรูปแบบผลแบบสุ่มก็ได้ โดยพิจารณาจากการจัดกระทำในการทดลองเป็นหลัก หากมีการเจาะจงระดับของการจัดกระทำในการทดลองจะวิเคราะห์ข้อมูลโดยใช้รูปแบบผลแบบกำหนด แต่ถ้ามีการสุ่มระดับของการจัดกระทำมาใช้การวิเคราะห์ข้อมูลจะเป็นผลแบบสุ่ม
การใช้แผนการทดลองแบบสุ่มสมบูรณ์

ในเบื้องต้นต้องมั่นใจก่อนว่าการสุ่มเพื่อมอบหมายดำเนินการได้อย่างถูกต้อง สมมติว่ามีการทดลองการให้อาหาร 4 วิธี คือ A B C และ D เพื่อศึกษาผลต่อการแข็งตัวของเลือดในกระต่าย ซึ่งวัดจากเวลาเป็นวินาทีที่ใช้เพื่อให้เลือดหยุดไหล การทดลองใช้กระต่าย 16 ตัว วิธีละ 4 ตัว (Cochran & Cox, 1957, p. 20) การเลือกว่าจะมอบหมายการให้อาหารทั้ง 4 วิธี ควรใช้วิธีใด ลองพิจารณารายละเอียดแต่ละวิธี ดังนี้
 
วิธีที่ 1 จับกระต่าย 4 ตัวแรกมาโดยวิธีการสุ่ม แล้วมอบหมายการให้อาหารด้วยวิธี A ดำเนินการเช่นเดียวกันโดยจับมาอีก 4 ตัว โดยวิธีการสุ่ม มอบหมายการให้อาหารด้วยวิธี B, C และ D ตามลำดับ เนื่องจากกระต่ายเลือกมาโดยใช้วิธีการสุ่ม ทำให้การทดลองนี้มีการออกแบบและวิเคราะห์ผลในฐานะที่เป็นแผนการทดลองแบบสุ่มสมบูรณ์
 
วิธีการนี้อาจมีความไม่เทียมกันเกิดขึ้น เนื่องจากกระต่ายกลุ่มแรกที่ถูกจับได้มักมีแนวโน้มว่าจะอ่อนแอหรือช้ากว่าจนไม่สามารถหลบหนีการถูกจับได้ กระต่ายที่แข็งแรงกว่า รวดเร็วกว่า มักถูกจับตัวได้ในช่วงท้าย และเป็นกลุ่มที่ให้อาหารด้วยวิธี D ความไม่เท่าเทียมกันนี้อาจทำให้เกิดผลที่ลำเอียง หากผลการทดสอบสรุปว่าการให้อาหารวิธี A ได้ผลด้อยกว่าวิธีอื่น จะทำให้เกิดความคลาดเคลื่อนในการตัดสินใจเลือกหรือไม่เลือกนำวิธีอื่นๆ มาใช้กับการให้อาหารวิธี A จึงเป็นความคลาดเคลื่อนจากการให้ความสำคัญเฉพาะว่ากระต่ายที่ให้อาหารด้วยวิธีต่างๆ ได้มาโดยวิธีการสุ่ม แต่ไม่ได้ให้ความสำคัญกับความไม่เท่าเทียมกันหรือความลำเอียงที่จะเกิดขึ้น
วิธีที่ 2 จับกระต่ายทุกตัวมาก่อน กำหนดรหัสเป็นจำนวน 1–16 แล้วเลือกมา 4 จำนวนแรกโดยวิธีการสุ่มแบบไม่เวนคืน จัดเข้ากรงเพื่อให้อาหารด้วยวิธี A เลือกมา 4 จำนวนอีกโดยวิธีการสุ่มเช่นเดียวกัน จัดเข้ากรงเพื่อให้อาหารด้วยวิธี B ทำเช่นนี้จนครบ 4 กรง แต่ละกรงจะมีกระต่าย 4 ตัว ที่ได้รับการให้อาหารด้วยวิธีที่แตกต่างกัน การทดลองนี้จะวิเคราะห์เหมือนกับเป็นแผนการทดลองแบบสุ่มสมบูรณ์
 
แม้วิธีนี้เป็นแผนการทดลองแบบสุ่มสมบูรณ์ แต่ยังมีข้อบกพร่องอยู่เนื่องจากการทดลองขาดการกระทำซ้ำ และเมื่อมีกระต่าย 4 ตัว อยู่ในกรงเดียวกันจะทำให้ขาดความเป็นอิสระซึ่งกันและกัน เช่น หากตัวหนึ่งกินมากจะทำให้ตัวอื่นๆ ได้กินน้อยลง หรือแม้แต่การเดิน วิ่ง ขับถ่าย ของกระต่ายตัวหนึ่งล้วนส่งผลต่อกิจกรรมของตัวอื่นๆ ในกรงเดียวกันทั้งสิ้น ทำให้หน่วยของการทดลองซึ่งเป็นหน่วยที่เล็กที่สุดในการทดลองจะได้รับการจัดกระทำโดยวิธีการสุ่ม ซึ่งถือเป็นตัวแปรแทรกซ้อนหนึ่งที่จะทำให้ผลการทดลองเกิดความลำเอียง กรณีนี้กรงเป็นหน่วยการทดลองสำหรับแผนการทดลองแบบสุ่มสมบูรณ์ กระต่ายแต่ละตัวเป็นหน่วยการสุ่ม ซึ่งต้องได้อยู่ในกรงที่จะทำให้มีความเป็นอิสระจากกระต่ายตัวอื่นเพื่อให้เกิดการกระทำซ้ำตามที่ควรจะเป็น
วิธีที่ 3 มีถ้วยบรรจุกระดาษ 4 แผ่นที่เขียนอักษร A, B, C และ D ไว้แยกกัน จับกระต่ายตัวแรกมาพร้อมกับจับแผ่นกระดาษจากถ้วยโดยวิธีการสุ่มแบบไม่เวนคืน แล้วมอบหมายให้กระต่ายนั้นให้อาหารตามวิธีที่เขียนในแผ่นกระดาษ  เลือกกระต่ายตัวที่ 2 มาอีก แล้วเลือกกระดาษจาก 3 แผ่นที่เหลือโดยวิธีการสุ่มแบบไม่เวนคืนเช่นกัน มอบหมายการให้อาหารกับกระต่ายตัวที่สอง ทำต่อไปเรื่อยๆ จนกระทั่งกระต่ายตัวที่ 4 ในชุดแรกได้รับการให้อาหารจาก 4 วิธีการ วิธีการนี้ทำให้เชื่อได้ว่ากระต่ายกลุ่มที่ช้าๆ จะได้รับการให้อาหารด้วยวิธีที่แตกต่างกัน จากนั้นทำการแทนที่กระดาษและทวนซ้ำกระบวนการใหม่จนกระทั่งกระต่ายทั้ง 16 ตัว ได้รับมอบหมายการให้อาหารจนครบ แล้วจึงวิเคราะห์ผลเหมือนกับเป็นแผนการทดลองแบบสุ่มสมบูรณ์
 
หากพิจารณาให้ดีจะเห็นว่าวิธีนี้ไม่ใช่แผนการทดลองแบบสุ่มสมบูรณ์ เนื่องจากเป็นการเลือกกระต่ายในลักษณะกำหนดเป็นบล็อก แต่ละบล็อกมีกระต่าย 4 ตัว แต่ละตัวได้รับการให้อาหารวิธีหนึ่งๆ จาก A–D การวิเคราะห์ผลจึงเป็นการออกแบบการสุ่มบล็อก แม้การจัดกระทำจะเป็นวิธีให้อาหาร แต่เป็นการจัดบล็อกตามลักษณะของความสามารถในการจับตัวกระต่ายได้เป็นหลัก
วิธีที่ 4 เตรียมกระต่ายไว้จำนวน 16 ตัว เขียนตัวเลขในกระดาษตั้งแต่ 1–16 ใส่ไว้ในถ้วยหนึ่ง และเขียนอักษร A, B, C และ D ในกระดาษแยกกันอักษรละ 4 แผ่น  ใส่ไว้ในอีกถ้วยหนึ่ง จากนั้นหยิบกระดาษอักษรและกระดาษตัวเลขจากแต่ละถ้วย โดยวิธีการสุ่มอย่างง่ายแบบไม่เวนคืน และจับกระต่ายตัวแรกมาโดยวิธีการสุ่มอย่างง่ายเช่นกัน กระต่ายตัวแรกนี้จะให้อยู่กรงตามตัวเลขที่ถูกเลือก และได้รับมอบหมายการให้อาหารด้วยวิธีตามอักษรที่ถูกเลือกเช่นกัน จับกระต่ายตัวต่อไปเรื่อยๆ โดยวิธีการเดียวกัน จนกระทั่งกระต่ายได้รับตัวเลขแทนกรงและอักษรแทนการให้อาหารครบทุกตัว
วิธีการนี้อาจมีข้อบกพร่องอยู่บ้าง ซึ่งจะคล้ายกับการศึกษาการเจริญเติบโตจากวิธีการให้อาหารไก่ที่มีสายพันธ์แตกต่างกัน (Mercedes, 2008, pp. 16–20) แม้การมอบหมายกระต่ายให้กับการให้อาหารจะเป็นแผนการทดลองแบบสุ่มสมบูรณ์ แต่การจัดเรียงกรงในการทดลองจะทำให้เกิดความลำเอียง เช่น หากความร้อนในห้องสูงขึ้น กระต่ายที่ให้อาหารวิธี A จะมีสภาพแวดล้อมที่แตกต่างจากกลุ่มที่ให้อาหารวิธี D ค่าการสังเกตที่ต่างกันจึงไม่ได้มาจากวิธีให้อาหารเพียงอย่างเดียว แต่อาจมาจากผลของตำแหน่งของกรงได้ ดังนั้น แม้ตำแหน่งของกรงไม่ได้เป็นส่วนหนึ่งของการให้อาหาร แต่ต้องจัดให้เข้าเป็นส่วนหนึ่งของการทดลอง กระต่ายทุกตัวจึงต้องมีโอกาสได้รับการให้อาหารและตำแหน่งต่างๆ ของกรงอย่างเท่าเทียมกัน
แผนการทดลองแบบสุ่มสมบูรณ์จึงควรเริ่มจากการกำหนดตัวเลข 1–16 ให้กับแต่ละกรง ในถ้วยแรกจึงมีกระดาษ 16 แผ่น ที่แต่ละแผ่นเขียนตัวเลข 1–16 กำกับไว้ ถ้วยที่สองจะมีกระดาษ 16 แผ่น เขียนอักษร A, B, C และ D อย่างละ 4 แผ่น จากนั้นจึงจับกระต่ายมา 1 ตัว เลือกตัวเลขและอักษรจากแต่ละถ้วยโดยวิธีการสุ่ม แล้วจัดกระต่ายไว้ในกรงตามตำแหน่งที่ระบุในตัวเลข และให้อาหารด้วยวิธีตามอักษรที่เลือกได้ จึงจะทำให้มีการกระทำซ้ำโดยไม่มีการแทนที่กัน ทำให้กระต่ายทุกตัวได้รับมอบหมายการให้อาหารครบทุกวิธี
วิธีที่ 4 จึงควรนำมาใช้ในแผนการทดลองแบบสุ่มสมบูรณ์ เนื่องจากมีการใช้วิธีการสุ่มอย่างง่ายเพื่อลดความลำเอียงทั้ง 2 ขั้น คือ ขั้นการเลือกกระต่าย และขั้นมอบหมายการให้อาหารให้กับกระต่ายที่ถูกเลือก เช่น หากจำนวนเลขและอักษรที่เลือกได้ คือ 7 และ B กระต่ายตัวแรกจะจัดให้อยู่กรงในตำแหน่งที่ 7 และให้อาหารโดยวิธี B ซึ่งเมื่อเลือกจนครบเรียบร้อยแล้วอาจได้ผล ดังนี้

มีข้อสังเกตประเด็นหนึ่งคือแผนการทดลองแบบสุ่มสมบูรณ์ไม่ได้ศึกษาปัจจัยอื่น เช่น ความสูงของกรงที่ต่างกันซึ่งควรนำไปเป็นข้อเสนอแนะของการทดลอง กรณีนี้จะเห็นว่ากระต่ายที่ให้อาหารด้วยวิธี A มักจะอยู่ข้างล่างขณะที่การให้อาหารวิธี D มักอยู่ข้างบน แผนการทดลองนี้จึงมีข้อตกลงเบื้องต้นว่า ตำแหน่งเหล่านั้นไม่มีผลให้เกิดความแตกต่างของผลที่ศึกษา คือ เวลาที่ทำให้เลือดหยุดไหล แต่ถ้าเชื่อว่าตำแหน่งของกรงมีส่วนให้เกิดผลในการทดลอง ต้องนำเข้าไปเป็นส่วนหนึ่งที่ศึกษา แล้วนำแผนการทดลองแบบบล็อกมาใช้แทน
 
การวิเคราะห์ความแปรปรวนแบบทางเดียวของการทดลอง เริ่มจากเก็บรวบรวมข้อมูลการวัดเวลาที่ทำให้เลือดหยุดไหลจากการให้อาหาร เช่น แต่ละวิธีได้เวลาเป็นวินาที ดังนี้
	
	วิธี A
	วิธี B
	วิธี C
	วิธี D

	
	62
	63
	68
	56

	
	60
	67
	66
	62

	
	63
	71
	71
	60

	
	59
	64
	67
	61

	ค่าเฉลี่ย
	61
	66.25
	68
	59.75


กำหนดสมมติฐานการทดลอง   

 
     H0: (A = (B = (C = (D (ค่าเฉลี่ยของเวลาที่ใช้แข็งตัวของเลือดจากทุกวิธีการให้อาหารมีค่าเท่ากัน)

 
     H1: มีค่าเฉลี่ยอย่างน้อยหนึ่งค่าแตกต่างจากค่าอื่นๆ 
 
ข้อมูลจากตารางนำมาแสดงการวิเคราะห์ ANOVA ได้ผล ดังนี้ 
ข้อมูลจากตารางนำมาแสดงการวิเคราะห์ ANOVA ได้ผล ดังนี้ 
































































































































	Source
	Df
	sum of square
	mean square
	F ratio
	Prob

	model
	3
	191.500
	63.833
	9.174
	0.002

	Error
	12
	83.500
	6.958
	
	

	Total
	15
	275.000
	
	
	


 
ผลจากตารางแสดงว่า ความแตกต่างค่าเฉลี่ยของเวลาที่ใช้แข็งตัวของเลือดมีนัยสำคัญ (p = 0.002) คำถามที่ตามมาคือผลความแตกต่างนี้น่าจะมาจากผลรวมยกกำลังสอง หรือค่าเฉลี่ยยกกำลังสอง การตอบคำถามในประเด็นนี้ต้องทำความเข้าใจแนวคิดของ ANOVA เป็นเบื้องต้นก่อน ดังนี้ เนื่องจากการวิเคราะห์ความแปรปรวนจะกำหนดสัญลักษณ์ไว้เป็นการเฉพาะ ประกอบด้วย
 
k แทน จำนวนการจัดกระทำ จากตัวอย่างเป็นการจัดกระทำซึ่งมีอยู่ 4 ระดับ เป็นการให้อาหาร 4 วิธี ประกอบด้วยการให้อาหารวิธี A, B, C และ D

 
nt แทน จำนวนของค่าการสังเกตของการจัดกระทำ t แต่ละระดับของการจัดกระทำในการทดลองประกอบด้วย 4 ค่าการสังเกต นั่นคือ  n1 = n2 = n3 = n4 = 4 

 
Yti แทน ค่าการสังเกตที่ i ของการจัดกระทำระดับที่ t ซึ่งจากตัวอย่างได้เป็น Y1.1 = 62, Y1.3 = 63, Y3.1 = 68 และ Y4.4 = 61  ส่วน N แทน จำนวนค่าการสังเกตทั้งหมด แทนด้วย N =

แทน ผลรวมของค่าการสังเกตระดับการจัดกระทำที่ i จากตัวอย่างจะได้ว่า    

 แทน ค่าเฉลี่ยของค่าจากการสังเกตของระดับการจัดกระทำที่ t ในที่นี้จะได้

Y..  แทน ผลรวมค่าการสังเกตทั้งหมด ในตัวอย่างจะได้เป็น 
                     Y.. =

 แทน ค่าเฉลี่ยของทั้งหมดมีค่าเป็น 

สำหรับการวิเคราะห์ ANOVA เนื่องจากรูปแบบสมการเชิงเส้นของแผนการทดลองแบบสุ่มสมบูรณ์ คือ Yti = (t + (ti หรือ Yti = ( + (t + (ti  เมื่อ (t = i( + (t  ผลการวิเคราะห์ข้อมูลดังแสดงในตาราง
ตาราง 1  พารามิเตอร์  ค่ากะประมาณ  และค่าของกลุ่มตัวอย่างจากการวิเคราะห์ ANOVA
ANOVA จะมีบทบาทมากในการเปรียบเทียบการกะประมาณของความแปรปรวน การเรียกว่า “การวิเคราะห์ความแปรปรวน” เนื่องจากมีหน้าที่หลักในการเปรียบเทียบ 2 ความแตกต่างที่ได้จากการประมาณค่าความแปรปรวน ถ้าสมมติฐานเป็นกลางเป็นจริงและไม่มีผลกระทบจากการจัดกระทำแล้ว 2 ค่ากะประมาณของความแปรปรวนสามารถนำมาเปรียบเทียบกันได้ (Abou–el–Fittouh, 1976, p. 145) ซึ่งอัตราส่วนของค่าทั้ง 2 ควรมีค่าเป็น 1 ยิ่งอัตราส่วนของความแปรปรวนมีค่ามากกว่า 1 มากเท่าไร จะยิ่งทำให้เกิดข้อสงสัยเกี่ยวกับความเป็นจริงของสมมติฐานเป็นกลางมากเท่านั้น
 
หากสมมติฐานเป็นกลางเป็นจริงและทุกกลุ่มตัวอย่างได้มาจากประชากรเดียวกัน สามารถกะประมาณความแปรปรวนได้ 3 วิธี ซึ่งต่างจะมีข้อตกลงเบื้องต้นว่าค่าการสังเกตจะมีการแจกแจงปกติ มีค่าเฉลี่ย  ( และความแปรปรวนมีค่าเป็น (2
 
วิธีที่ 1 กะประมาณจากค่าการสังเกตของข้อมูลที่เป็นกลุ่มเดียว ในที่นี้คำนวณหาความแปรปรวนจากสูตรที่ใช้ทั่วไป ผลรวมของส่วนเบี่ยงเบนยกกำลังสองจากค่าเฉลี่ยทั้งหมดจะเป็น 

 ค่าที่ได้จะเป็นค่ากะประมาณ ความแปรปรวนของหน่วยทั้งหมดโดยไม่ได้เกี่ยวข้องกับการจัดกระทำ แสดงให้เห็นความแปรปรวนของกลุ่มตัวอย่างจากการรวมกันของค่าการสังเกต ซึ่งจากตัวอย่างจะได้ SStotal = 275 และ s2 = 275/15 = 18.33 

 
วิธีที่ 2 กะประมาณความแปรปรวนโดยอ้างอิงค่า (2 จากค่า 

 แทน ความแปรปรวนค่าการสังเกตค่าเฉลี่ยของกลุ่มตัวอย่าง การคำนวณค่านี้ได้จากการพิจารณาค่าเฉลี่ยของการจัดกระทำทั้ง 4 ระดับ หากสมมติฐานเป็นกลางเป็นจริงความแปรปรวนที่ได้จะมีค่าเป็น (2/4 เนื่องจากแต่ละค่าเป็นเฉลี่ยจากกลุ่มตัวอย่างที่มีขนาด 4 หน่วย และเลือกมาโดยวิธีการสุ่มจากประชากรที่มีค่าความแปรปรวนเป็น (2
 
โดยทั่วไปค่าเฉลี่ยของการจัดกระทำความแปรปรวนมีค่า (2/n1 สิ่งที่ตามมา คือ ผลรวมยกกำลังสองของค่าที่เบี่ยงเบนจากค่าเฉลี่ยรวมหรือ 

จึงเป็นค่ากะประมาณของ (2 ได้ ถ้าสมมติฐานเป็นกลางเป็นจริงค่าเฉลี่ยยกกำลังสองการจัดกระทำมีค่า 

 เมื่อ H0 เป็นจริงเช่นเดียวกัน และผลรวมส่วนเบี่ยงเบนมาตรฐานของค่าเฉลี่ยของการจัดกระทำจะมีค่าเป็น

  ซึ่งเป็นค่าของ SStotal – SStrt นั่นเอง จากตัวอย่างจึงมีค่า SSerror = (62–61)2 + (60–61)2 + ... + (60–59.75)2 + (61–59.75)2 = 83.50

 
หากหารผลรวมยกกำลังสองด้วยระดับความเป็นอิสระ หรือ N–k ผลที่ได้จะเป็นความแปรปรวนรวมสำหรับ 4 กลุ่มของค่าการสังเกตซึ่งจะมีค่าเป็น 83.50/(16-4)=6.96 หรือความแปรปรวนของวิธีการควบคุมอาหารด้วยวิธีการ A B C และ D มีค่าเป็น 3.33  12.92  4.67 และ 6.92 ตามลำดับ เนื่องจากความแปรปรวนแต่ละค่ามีพื้นฐานมาจาก 4 ค่าการสังเกต จึงทำให้ 

s

= [3(3.33)+3(12.92)+3(4.67)+3(6.92)]/12 = 6.96

 
วิธีที่ 3 การกะประมาณความแปรปรวนจากภายในการจัดกระทำ เนื่องจากความแปรปรวนรวมเป็นส่วนหนึ่งจากการจัดกระทำของกลุ่มที่ความแปรผันแบบสุ่มจะสามารถเกิดขึ้นได้ โดยตัวเศษของความเบี่ยงเบนยกกำลังสองซึ่งเป็นผลจากการจัดกระทำ มักพบความแตกต่างเกิดขึ้นในหน่วยการทดลองโดยคำนวณจากสูตร 

 หากทุก nt มีค่าเท่ากันจะได้ว่า 

จากตัวอย่างจะได้ SStrt = 4(61–63.75)2+ 4(66.25–63.75)2+ 4(68–63.75)2+ 4(59.75–63.75)2 = 191.50

 
จากตัวอย่างเมื่อค่าเฉลี่ยยกกำลังสองของการจัดกระทำที่ได้มาจากผลรวมยกกำลังสอง นำมาหารด้วยระดับความเป็นอิสระของตัวเอง จะได้ MSt = 191.50/3 = 63.83 ดังนั้น 63.83 จึงเป็นอีกค่ากะประมาณหนึ่งของความแปรปรวนของประชากรภายใต้สมมติฐานเป็นกลางที่มีค่าเป็นจริง นอกจากนี้ความแปรปรวนรวมอาจวัดจาก MSres = SSres/N–k โดยส่วนเบี่ยงเบนมาตรฐานของค่าเฉลี่ยการจัดกระทำหรือ 

 ซึ่งค่ากะประมาณส่วนเบี่ยงเบนนี้จะเรียกว่าความคลาดเคลื่อนมาตรฐาน
 
จากทั้ง 3 วิธีการข้างต้นวิธีที่ 2 การอ้างอิงค่า (2 จากค่า 

จะเป็นวิธีกะประมาณความแปรปรวนที่เหมาะสมเนื่องจากให้ค่ากะประมาณความแปรปรวนที่มีค่าน้อยที่สุด ความแปรปรวนที่มีค่าน้อยนี้จะทำให้การกะประมาณค่าพารามิเตอร์ถูกต้อง น่าเชื่อถือมากกว่า
บทบาทของสถิติ F


การออกแบบทั่วไปไม่ว่าสมมตฐานเป็นกลางจะเป็นจริงหรือไม่ก็ตาม MSerror ใช้กะประมาณ (2 ส่วน MStrt จะใช้กะประมาณ 

 ถ้าสมมติฐานเป็นกลางเป็นจริง (t = 0  สำหรับทุกค่าของ t  ดังนั้น MStrt จึงเป็นค่ากะประมาณของ (2+0 = (2 
 
ค่า F จะเป็นอัตราส่วนของค่าเฉลี่ยยกกำลังสองของการจัดกระทำกับค่าเฉลี่ยยกกำลังสองส่วนที่เหลือ ถ้าผลกระทบของการจัดกระทำ หรือ (t = 0 อัตราส่วนนี้จะมีค่าเป็น 1.00
 
F = 

ถ้า H0 เป็นจริง และค่า F ที่ได้จากการคำนวณมีการแจกแจง F ซึ่งมีระดับความเป็นอิสระ k–1  และ N–k  ตามลำดับ ค่าของ F ยิ่งมีค่ามากเท่าไรจะสามารถเป็นค่ากะประมาณผลจากการจัดกระทำได้ดีเท่านั้น F ที่มีค่ามากนี้จะสอดคล้องกับค่า p ที่มีค่าน้อย ทำให้มีความเที่ยงตรงของสมมติฐานเป็นกลางที่ทดสอบความเท่ากันของค่าเฉลี่ย  ซึ่งมีความหมายเช่นเดียวกับสมมติฐานเป็นกลางของทุกผลจากการกระทำมีค่าเป็นศูนย์ หรือกล่าวอีกอย่างหนึ่งคือ H0: ทุกๆ (t จะมีค่าเท่ากันก็ต่อเมื่อ H0: ทุกๆ ค่าของ (t = 0
 
จากตัวอย่างการให้อาหารของกระต่าย F3,12 = 9.17 เป็นค่าที่ค่อนข้างมาก ค่า F ที่มากนี้สามารถเกิดขึ้นโดยบังเอิญได้เพียง 2 ครั้งจาก 1,000 ครั้ง เมื่อสมมติฐานเป็นกลางเป็นจริง จึงเป็นข้อมูลยืนยันที่จะไม่ยอมรับสมมติฐานเป็นกลางที่กำหนดว่าทุกๆ (t = 0 จึงต้องปฏิเสธสมมติฐานเป็นกลางแล้วไปสนใจสมมติฐานเผื่อเลือกแทน หมายความว่ามีอย่างน้อยหนึ่งค่าเฉลี่ยของการจัดกระทำที่แตกต่างกัน
การวิเคราะห์ความแปรปรวน

เนื่องจากการทดสอบหน่วยทดลองที่สุ่มมาได้คุณลักษณะคล้ายคลึงกันเกี่ยวกับผลของการจัดกระทำในช่วงหนึ่งๆ โดยการทดสอบเอฟ (F–test) จะมีความเหมาะสม (Zerbe, 1979, p. 215)  ซึ่งโดยทั่วไปแล้วการนำเสนอตารางการทดสอบเอฟ หรือ ANOVA จะแสดงค่าผลรวมยกกำลังสองเท่าที่จำเป็น และระดับความเป็นอิสระที่ใช้กะประมาณค่าความแปรปรวน ดังแสดงในตาราง 
ตาราง 2 การวิเคราะห์ ANOVA จากการศึกษาวิธีให้อาหารกับผลที่เกิดขึ้นกับกระต่าย
	Source
	df
	SS
	MS
	F
	Prob

	ทั้งหมด
	N–1=15
	SStotal=275
	
	
	

	การจัดกระทำ
	k–1=3
	SStrt=191.50
	MStrt=63.83
	MStrt/MSerror=9.17
	0.002

	ความคลาดเคลื่อน
	N–k=12
	SSerror=83.50
	MSerror=6.96
	
	


 
จะเห็นว่า SStotal = SStrt + SSres หมายถึง ผลรวมทั้งหมดยกกำลังสองจะแบ่งเป็น 2 ส่วน คือ ผลรวมยกกำลังสองของการจัดกระทำ และผลรวมยกกำลังสองส่วนที่เหลือ หรือ ความคลาดเคลื่อน ผลรวมยกกำลังสองของการจัดกระทำวัดได้จากความแปรปรวนระหว่างกลุ่มของการจัดกระทำ รวมถึงความแปรปรวนที่เกิดขึ้นระหว่างตัวกระต่าย ผลรวมยกกำลังสองส่วนที่เหลือวัดจากความแปรปรวนระหว่างกระต่ายภายในแต่ละวิธีของการให้อาหาร บางครั้งเรียก MStrt ว่าความแปรปรวนที่คาดหวัง และเรียก MSres ว่าความแปรปรวนที่ไม่คาดหวัง จาก MStrt เป็นค่าที่อธิบายว่าค่าการสังเกตอาจเนื่องมาจากประชากรที่แตกต่างกัน ขณะที่ MSres ไม่สามารถอธิบายได้จากความแปรปรวนในพารามิเตอร์ประชากร และพิจารณาเป็นความแปรปรวนจากการสุ่มหรือเกิดขึ้นโดยบังเอิญ โดยความหมายนี้ สถิติ F จึงเป็นอัตราส่วนที่อธิบายความแปรปรวนที่คาดหวังกับความความแปรปรวนที่ไม่คาดหวัง นั่นคือ F = ความแปรปรวนที่คาดหวัง / ความแปรปรวนที่ไม่คาดหวัง
 
การทำให้ส่วนนี้ชัดเจนขึ้นทำได้โดยรวมการจัดกระทำรายบุคคลแล้วนำเสนอไว้ในตาราง
ตาราง 3 การวิเคราะห์ ANOVA ที่เป็นการรวมผลการจัดกระทำเป็นรายบุคคล

	Source
	df
	SS
	MS
	F
	Prob

	ทั้งหมด
	15
	275
	
	
	

	   การจัดกระทำ (ระหว่างการให้อาหาร)
	3
	191.50
	63.83
	9.17
	0.002

	   ส่วนที่เหลือ (ระหว่างกระต่าย)         
	12
	83.50
	6.96
	
	

	          ภายในวิธี A
	3
	10
	3.33
	
	

	          ภายในวิธี B
	3
	38.75
	12.92
	
	

	          ภายในวิธี C
	3
	14
	4.67
	
	

	          ภายในวิธี D
	3
	20.75
	6.92
	
	


 
จากตารางข้างต้น SSres จะหมายความถึงผลรวมของผลรวมยกกำลังสองภายในวิธีให้อาหาร มีค่าเป็น 83.50 = 10+38.75+20+20.75 ในทำนองเดียวกันผลรวมของความแปรปรวนทั้งหมดซึ่งขึ้นอยู่กับค่าเฉลี่ยยกกำลังสองภายในวิธีให้อาหารจะมีค่าเป็น 6.96 = 3(3.30)+3(12.92)+3(4.67)+3(6.92) / 12 

 
การที่จะพิจารณาว่าอะไรบ้างที่มีผลต่ออำนาจการทดสอบ เนื่องจากอำนาจการทดสอบทางสถิติคือความน่าจะเป็นที่จะปฏิเสธสมมติฐานเป็นกลาง จากการวิเคราะห์ความแปรปรวนจะได้ว่า

จากที่ทราบแล้วว่ายิ่งค่า F มีค่ามากเท่าไร ความน่าจะเป็นที่จะปฏิเสธสมมติฐานเป็นกลางจะมีมากขึ้นเท่านั้น จึงมีอย่างน้อย 3 ประเด็นเกิดขึ้นตามมา ได้แก่ 1)  ถ้า (2 มีค่าลดลง อำนาจการทดสอบจะเพิ่มมากขึ้น 2) ถ้า n เพิ่มขึ้น อำนาจการทดสอบจะมากขึ้น และ 3) ถ้า |(t| เพิ่มขึ้น (ขนาดของผลจากการจัดกระทำ) แล้วอำนาจการทดสอบจะเพิ่มมากขึ้น
 
ประเด็นข้างต้นนำไปสู่การออกแบบเพื่อเพิ่มอำนาจการทดสอบ แนวทางหนึ่งคือพิจารณาหาวิธีการที่เกี่ยวข้องกับ 3 ประเด็น ได้แก่ (2,  n และขนาดของผลจากการจัดกระทำ เช่น หาวิธีการเพื่อลด (2 โดยการกำหนดให้เป็นบล็อกโดยวิธีการที่เหมาะสม การเพิ่มขนาดของกลุ่มตัวอย่าง และการกำหนดระดับอำนาจการทดสอบให้น้อยลง
 
สำหรับประเด็นที่เกี่ยวข้องกับข้อตกลงเบื้องต้นนั้น จะมีลักษณะเช่นเดียวกับทุกการทดสอบสมมติฐาน การทดสอบ ANOVA แบบทางเดียวจะกำหนดไว้หลายเกณฑ์ที่ต้องดำเนินการให้มีความสอดคล้องเพื่อให้การทดสอบมีความเที่ยงตรง เกณฑ์นี้อธิบายเป็นข้อตกลงเบื้องต้นซึ่งประกอบด้วย การแจกแจงประชากรของตัวแปร Y ต้องเป็นปกติภายในแต่ละระดับ  ค่าสังเกตภายในกลุ่มและระหว่างกลุ่มต้องเป็นอิสระกัน และความแปรปรวนประชากรของ Y ต้องเท่ากันในทุก k ระดับ หรือ

ข้อตกลงเบื้องต้นเหล่านี้มีระดับของความสำคัญแตกต่างกัน เช่น
 
1. การแจกแจงปกติไม่ใช่ประเด็นสำคัญ ปัญหานี้จะเกิดขึ้นกรณีที่การแจกแจงมีความเบ้และเป็นการออกแบบการทดลองที่ไม่สมดุล ซึ่งจะชัดเจนมากหากขนาดของกลุ่มตัวอย่างมีจำนวนน้อย

 
2. ปัญหาความเป็นอิสระมีความสำคัญมาก
 
3. ข้อตกลงเบื้องต้นเกี่ยวกับความเท่าเทียมกันของความแปรปรวนมีความสำคัญบ้าง แต่การออกแบบการทดลองโดยมีการสุ่มเพื่อมอบหมาย จะช่วยแก้ปัญหาความไม่เท่าเทียมกันของความแปรปรวน ประเด็นนี้เป็นปัญหาสำคัญกับการศึกษาที่เก็บรวบรวมข้อมูลเป็นค่าจากการสังเกต
 
การทดลองซึ่งมีความไวที่จะออกนอกขอบเขตการศึกษา หากพบประเด็นที่อยู่นอกขอบเขตต้องปรับเพื่อแยกสิ่งที่ออกนอกขอบเขตให้ชัดเจน ส่วนในขั้นวิเคราะห์ต้องดำเนินการวิเคราะห์ทั้งที่มีและไม่มีประเด็นนอกขอบเขตการศึกษาแล้วรายงานผลในภาพรวมทั้งหมด หรือใช้เทคนิควิธีการนอนพาราเมตริกซ์ ซึ่งจะทำให้อำนาจการทดสอบของการทดลองลดน้อยลง
การทดสอบพหุคูณ
 
เมื่อปฏิเสธสมมติฐานเป็นกลางเนื่องจาก p มีค่าน้อยกว่าค่าวิกฤติ อาจเป็นการตัดสินใจที่ผิดพลาดได้เนื่องจากสมมติฐานเป็นกลางอาจเป็นจริงและนัยสำคัญอาจเกิดขึ้นโดยบังเอิญ ค่า p = 0.05 นี้หมายความว่ามีโอกาสร้อยละ 5 ของผลจากค่าการสังเกตที่สมมติฐานเป็นกลางอาจเป็นจริง ไม่ได้หมายความว่ามีโอกาสร้อยละ 5 ที่สมมติฐานเป็นกลางอาจเป็นจริง (Mcdonald, (2014, p. 254)  สาเหตุที่ไม่ใช้การเปรียบเทียบความแตกต่างจากการจัดกระทำโดยการทดสอบที  อธิบายได้โดยใช้ช่วงความเชื่อมั่น โดยการทดสอบสมมติฐานที่กำหนดว่า 2 ค่าเฉลี่ยการจัดกระทำมีความเท่าเทียม
กันที่ระดับนัยสำคัญร้อยละ 5 จะถูกปฏิเสธเมื่อร้อยละ 95 ของช่วงความเชื่อมั่นของความแตกต่างระหว่าง 2 ค่าเฉลี่ยไม่ได้ครอบคลุม 0 ดังนั้นหากการทดลองมี 7 การจัดกระทำจะมีอยู่ r = (  ( ความเป็นไปได้ของช่วงความเชื่อมั่นหรือการเปรียบเทียบระหว่างค่าเฉลี่ยของการจัดกระทำ ถึงแม้แต่ละความเชื่อมั่นมีความน่าจะเป็น 0.95 ที่จะครอบคลุมความแตกต่างจริงของค่าเฉลี่ยการจัดกระทำ แต่ความถี่ที่ทุกช่วงจะอยู่ในพารามิเตอร์มีค่าน้อยกว่าร้อยละ 95 ซึ่งก็คือมีความเป็นไปได้ที่จะไม่มากกว่าร้อยละ 95 และไม่น้อยกว่าร้อยละ 100(1–0.50r)

 
สิ่งที่ตามมาคือถ้าการจัดกระทำมีจำนวนมาก จะมีข้อกังวลคือมีอย่างน้อย 2 ค่าเฉลี่ยของการจัดกระทำแตกต่างกันทั้งที่ไม่มีความแตกต่างกันจริง เพื่อลดข้อกังวลนี้จึงมีข้อเสนอแนะหลายวิธี เช่น ต้องกำหนดร้อยละ 100(1–0.50/r) ช่วงความเชื่อมั่นความแตกต่างของ 2 ค่าเฉลี่ยการจัดกระทำในแต่ละ r การเปรียบเทียบ จึงจะมั่นใจว่าความน่าจะเป็นที่ทุก r ช่วงความเชื่อมั่นครอบคลุมอย่างน้อยร้อยละ 95 ของประชากร  อีกวิธีหนึ่งคือยึดแนวทางของการทดสอบ F ในการวิเคราะห์ความแปรปรวน โดยจะเปรียบเทียบค่าเฉลี่ยการจัดกระทำเมื่อการทดสอบ F มีนัยสำคัญเท่านั้น 
 
อีกวิธีหนึ่ง คือ ใช้วิธีความแตกต่างของนัยสำคัญที่น้อยที่สุด เมื่อเปรียบเทียบกับวิธีการอื่นๆ วิธีการของ LSD น่าจะสอดคล้องกับการมีนัยสำคัญของความแตกต่าง หรือการมีทิศทางของความคลาดเคลื่อนแบบที่ 1 มากกว่าวิธีอื่น หลักคิดของกระบวนการ LSD เริ่มจากพิจารณาว่าหากกลุ่มตัวอย่างขนาด n ถูกเลือกมาโดยการสุ่มจากประชากรที่มีการแจกแจงปกติและมีความแปรปรวน (2 ความแปรปรวนความแตกต่างของ 2 ค่าเฉลี่ยของกลุ่มตัวอย่างจะมีค่า  

กรณีของ ANOVA เนื่องจากไม่มีโอกาสทราบค่า (2 แต่กะประมาณได้จาก s2 = MSE  ดังนั้นเมื่อ 2 กลุ่มตัวอย่างขนาด n ได้จากประชากรที่ความแปรปรวนกะประมาณจาก MSE ทำให้ความคลาดเคลื่อนมาตรฐานความแตกต่างระหว่าง 2 ค่าเฉลี่ยมีค่า 

 โดยที่ 2 ค่าเฉลี่ยจะสรุปว่าแตกต่างกันที่ระดับนัยสำคัญ 0.05 เมื่อความแตกต่างของ 2 ค่าเฉลี่ยมีค่ามากกว่า 

 เมื่อ t* แทน ค่า t ที่ร้อยละ 95 ของช่วงความเชื่อมั่นที่มีระดับความเป็นอิสระเดียวกับ MSE ค่า LSD แสดงให้เห็นความแตกต่างนัยสำคัญที่มีค่าน้อยที่สุด ซึ่งคำนวณได้จาก 

 แต่ถ้ากลุ่มตัวอย่างมีจำนวนไม่เท่ากันจะคำนวณจาก 

จำนวนระดับความเป็นอิสระของ t* จะเท่ากับของ  MSE เสมอ ซึ่ง LSD นี้จะนำมาใช้เมื่อการทดสอบ F ชี้ให้เห็นว่ามีความแตกต่างกันอย่างมีนัยสำคัญแล้วเท่านั้น จากตัวอย่างข้างต้นเนื่องจากความคลาดเคลื่อนค่าเฉลี่ยยกกำลังสองมีค่า 6.95 และระดับความเป็นอิสระของความคลาดเคลื่อนมีค่าเป็น 12 การใช้วิธีการของ LSD จะได้ว่า 

 ดังนั้น ความแตกต่างของค่าเฉลี่ยใดๆ หากมีค่ามากกว่า 4.10 จะสรุปว่ามีนัยสำคัญ ซึ่งจากค่าเฉลี่ยการให้อาหารด้วยวิธี A B C และ D มีค่าเป็น 61  66.25  68 และ 59.75 ตามลำดับ จึงสรุปได้ว่าวิธี B C และ D มีค่าไม่แตกต่างกัน เช่นเดียวกับวิธี A และ D อย่างไรก็ตามวิธี B และ C ค่าเฉลี่ยเวลาที่ใช้แข็งตัวของเลือดจะมากกว่าวิธี A และ D

การศึกษาเชิงเปรียบเทียบ

แม้การศึกษาจะมีบริบทต่างกันแต่หากยึดแนวทางเดียวกัน ผลการศึกษาจะออกมาในทิศทางเดียวกัน เช่น การทดลองให้อาหาร 6 วิธี เพื่อศึกษาว่าวิธีใดจะทำให้แม่วัวให้นมมากที่สุด (Cue, 2015, pp. 1–8) โดยการทดลองจะใช้แม่วัว 30 ตัว บนข้อตกลงเบื้องต้นว่ามีลักษณะคล้ายกัน ไม่เป็นลักษณะเฉพาะในพื้นที่หนึ่งๆ แต่เป็นการเลือกด้วยวิธีการสุ่มเพื่อเป็นตัวแทนแม่วัว จากนั้นมอบหมายแม่วัวให้กับวิธีให้อาหารโดยวิธีการสุ่ม แม่วัวแต่ละตัวจะมีที่อยู่เฉพาะตัว โดยไม่ต้องกังวลว่าจะมีการแย่งอาหารจากแม่วัวอื่น จากนั้นให้อาหารด้วยวิธีที่ 1 โดยจัดเป็นกลุ่มเดียว แล้วให้อาหารเป็นกลุ่ม ทำให้หน่วยการทดลองในที่นี้เป็นกลุ่มของแม่วัว ไม่ใช่แม่วัวแต่ละตัว การกำหนดลักษณะนี้เนื่องจากสอดคล้องกับการให้นมซึ่งจะเป็นนมของกลุ่มแม่วัว ไม่ใช่แม่วัวแต่ละตัว ดังนั้นหน่วยการทดลองจึงเป็นกลุ่ม โดยมีแต่ละแม่วัวเป็นหน่วยการสุ่ม จากนั้นจะเก็บรวบรวมข้อมูลปริมาณน้ำนมสะสมของแม่วัวแต่ละตัวเป็นเวลา 1 เดือน และบันทึกค่าเฉลี่ยปริมาณน้ำนมสำหรับแต่ละกลุ่ม
 
สมมติว่ามีเหตุผลบางประการที่อยู่นอกเหนือการควบคุม และไม่ได้เกี่ยวข้องกับวิธีให้อาหาร ทำให้มีแม่วัว 1 ตัว ต้องออกจากการทดลองในการให้อาหารวิธีที่ 2 และ 3 เมื่อครบ 1 เดือน ปริมาณน้ำนมของแม่วัวแต่ละตัวในการให้อาหารแต่ละวิธี สรุปได้ดังแสดงในตาราง
 
อีกหนึ่งตัวอย่างที่เกี่ยวกับพืช ในการทดลองมี 6 การจัดกระทำ (วิธีให้ปุ๋ย) ให้กับถั่วแดง โดยเตรียมดินไว้ 30 แปลง แยกกัน สุ่มเพื่อมอบหมาย 5 แปลงให้กับแต่ละวิธีให้ปุ๋ย 6 สูตร การสุ่มเพื่อมอบหมายมีความสำคัญมาก หากมอบหมายด้วยวิธีธรรมดาโดยให้ 5 แปลงในแถวที่ 1 ให้ปุ๋ยด้วยสูตร 1 จากนั้นให้ 5 แปลงในแถวที่ 2 มอบหมายด้วยวิธีอื่น (อาจให้ปุ๋ยด้วยสูตร 6) และ 5 แปลงในแถวที่ 3 มอบหมายด้วยอีกวิธีหนึ่ง (อาจให้ปุ๋ยด้วยสูตร 5) เป็นต้น ลักษณะนี้ยังไม่ถือว่าเป็นส่วนหนึ่งของการสุ่มเพื่อมอบหมายด้วยการสุ่มที่จัดเตรียมไว้ก่อนหน้าแล้ว เมื่อถึงเวลาเก็บเกี่ยวจะมีการเก็บสารไนโตรเจนที่ได้จากถั่วแดงที่ปลูกไว้ทั้ง 30 แปลง  
 
สมมติมีเหตุผลบางประการที่ไม่เกี่ยวข้องกับวิธีให้ปุ๋ยที่ทำให้ 2 ค่าการสังเกตสูญหายไป เช่น ขณะที่ทำการวิเคราะห์สารไนโตรเจนให้ห้องปฏิบัติ เครื่องมือเกิดความผิดพลาดที่เกินการควบคุม ทำให้ข้อมูลของ 2 แปลงสูญหายไป ข้อมูลสารไนโตรเจนของถั่วแดง ดังแสดงในตาราง
ตาราง 4 ปริมาณน้ำนมจากแม่วัวที่ได้อาหาร และไนโตรเจนจากถั่วแดงที่ได้ปุ๋ย ด้วยวิธีที่แตกต่างกัน
	น้ำนมจากแม่วัวแต่ละตัวที่ได้อาหารจาก 6 วิธี
	
	ไนโตรเจนจากถั่วแดงแต่ละแปลงที่ได้ปุ๋ยจาก 6 สูตร

	วิธีที่ 1
	วิธีที่ 2
	วิธีที่ 3
	วิธีที่ 4
	วิธีที่ 5
	วิธีที่ 6
	
	สูตร 1
	สูตร 2
	สูตร 3
	สูตร 4
	สูตร 5
	สูตร 6

	19.4
	17.7
	17
	20.7
	14.3
	17.3
	
	19.4
	17.7
	17
	20.7
	14.3
	17.3

	32.6
	24.8
	19.4
	21
	14.4
	19.4
	
	32.6
	24.8
	19.4
	21
	14.4
	19.4

	27
	27.9
	9.1
	20.5
	11.8
	19.1
	
	27
	27.9
	9.1
	20.5
	11.8
	19.1

	32.1
	25.2
	11.9
	18.8
	11.6
	16.9
	
	32.1
	25.2
	11.9
	18.8
	11.6
	16.9

	33
	-
	-
	18.6
	14.2
	20.8
	
	33
	-
	-
	18.6
	14.2
	20.8

	28.82
	19.12
	11.48
	19.92
	13.26
	18.7
	
	28.82
	19.12
	11.48
	19.92
	13.26
	18.7


 
การออกแบบการทดลองนี้ในการวิเคราะห์สามารถพิจารณาได้ว่า แม่วัว (ถั่วแดง) เป็นตัวอย่างแบบสุ่มจากประชากรและมอบหมายการจัดกระทำโดยวิธีการสุ่ม สัตว์ (พืช) จึงเป็นผลแบบสุ่ม ซึ่งการรวบรวมข้อมูลต้องกระทำกับแม่วัว (ถั่วแดง) จะเห็นว่าการจัดกระทำถูกมอบหมายให้หน่วยการทดลองโดยวิธีการสุ่มจึงเรียกว่าแผนการทดลองแบบสุ่มสมบูรณ์  (Payne, 2007, p. 23)  ซึ่งรูปแบบเชิงเส้นที่เหมาะสมจะอยู่ในรูปของ 

 โดยเป็นรูปแบบที่ประกอบด้วย 4 พารามิเตอร์ คือ 

 และ 

ก่อนที่จะถึงการแก้ไขปัญหาการถดถอยจากกรณีที่มีเพียง 1 ค่าการสังเกตของสัตว์ (พืช) เนื่องจากในการทดลองไม่สามารถแยกผลที่อาจเกิดจาก 

 ได้ เนื่องจากถือว่าเป็นผลที่ปนกันอยู่ หรือรวมกันอยู่เป็นหนึ่งพจน์ของความคลาดเคลื่อน หรือ 

 (Millken & Dallas, 2009, p. 21)  ดังนั้น รูปแบบเชิงเส้นจึงปรับเป็น 

 ซึ่งประกอบด้วย 3 พารามิเตอร์ คือ 

หากพิจารณาตาราง ANOVA ข้างล่างนี้ เห็นว่าระดับความเป็นอิสระมีค่าเป็น 5 สำหรับรูปแบบภายหลัง 

 เมื่อมีการจัดกระทำ 6 ระดับ จะทำให้มีเพียง 5 ระดับความเป็นอิสระของการจัดกระทำ สำหรับสมมติฐานเป็นกลาง ถ้าใช้วิธีที่ 1 เป็นหลักในการเปรียบเทียบจะกำหนดว่าทุกการจัดกระทำให้ผลเท่าเทียมกัน นั่นคือ H0: trt1 = trt2, trt1 = trt3, trt1 = trt4, trt1 = trt5 และ trt1 = trt6
 
การเขียนใหม่อีกลักษณะหนึ่งของสมมติฐานเป็นกลางเพื่อแสดงการมีค่าเป็น 0 เขียนได้เป็น

H0: trt1 – trt2 = 0, trt1 – trt3 = 0, trt1 – trt4 = 0, trt1 – trt5 = 0 และ trt1 – trt6 = 0  ตามลำดับ

 
หากใช้วิธี 2 3 4 หรือ 5 เป็นหลักในการเปรียบเทียบก็จะดำเนินการในลักษณะเช่นเดียวกัน เนื่องจากสามารถเปรียบเทียบกันได้ 5 ลักษณะ ดังนั้น ระดับความเป็นอิสระจึงมีค่าเป็น 5 สำหรับการทดลองที่ประกอบด้วย 6 การจัดกระทำ
 
สมมติว่าในการทดลองทราบค่าเฉลี่ยทั้งหมดของ Y ทำให้สามารถคำนวณผลรวมยกกำลังสองของการปรับองค์ประกอบของค่าเฉลี่ย จากค่าผลรวมยกกำลังสองสำหรับรูปแบบ และจากผลรวมยกกำลังสองทั้งหมดทำให้ได้ผลการวิเคราะห์ความแปรปรวน ดังนี้
ตาราง 5  การวิเคราะห์ ANOVA สำหรับการศึกษาเชิงเปรียบเทียบ

	source
	Df
	SS
	MS
	F
	prob

	total
	N = 28
	12154.23
	
	
	

	model
	r(X) = 6
	11873.11
	1978.85
	154.86
	

	C.F. mean
	1
	11060.44
	11060.44
	865.58
	

	model after (
	r(X)–1 = 6
	812.68
	162.54
	12.72
	0.0001

	residual 
	N–r(X) = 22
	281.12
	12.78
	
	


 
การวิเคราะห์ความแปรปรวน เป็นเครื่องมือสำคัญในการศึกษาการทดลองที่มีหลายกลุ่มทดลองกับกลุ่มควบคุม 1 กลุ่มหรือมากกว่า แต่การวิเคราะห์ความแปรปรวนยังไม่สามารถให้สารสนเทศของความแตกต่างระหว่างกลุ่มที่ศึกษาหรือระหว่างกลุ่มทดลองที่ร่วมกันอย่างซับซ้อนได้ จึงจำเป็นต้องทดสอบพหุคูณอีกครั้งหนึ่ง เพื่อให้เข้าใจถึงความแตกต่างที่เกิดขึ้น  (McHugh, 2011, p. 203) จากตารางข้างต้นค่า p>0.000 แสดงว่าความแตกต่างของการจัดกระทำมีนัยสำคัญ เมื่อทำการทดสอบความแตกต่างของค่าเฉลี่ยเป็นรายคู่โดยวิธีของ Scheffe และ Tukey ดังแสดงในตาราง
ตาราง 6 การทดสอบความแตกต่างของค่าเฉลี่ยเป็นรายคู่โดยวิธีของ Scheffe และ Tukey

	วิธีการของ Scheffe
	
	วิธีการของ Tukey

	เปรียบ เทียบ
	ค่ากะประมาณ
	SE
	df
	T
	P
	
	เปรียบ เทียบ
	ค่ากะประมาณ
	SE
	df
	t
	P

	1–2 
	4.92
	2.40
	22
	2.05
	0.347
	
	1–2 
	4.92
	2.40
	22
	2.05
	0.535

	1–3
	14.47
	2.40
	22
	6.03
	0.000
	
	1–3
	14.47
	2.40
	22
	6.03
	0.000

	1–4
	8.90
	2.26
	22
	3.94
	0.008
	
	1–4
	8.90
	2.26
	22
	3.94
	0.029

	1–5
	15.56
	2.26
	22
	6.88
	0.000
	
	1–5
	15.56
	2.26
	22
	6.88
	0.000

	1–6
	10.12
	2.26
	22
	4.48
	0.002
	
	1–6
	10.12
	2.26
	22
	4.48
	0.010

	2–3
	9.55
	2.53
	22
	3.78
	0.011
	
	2–3
	9.55
	2.53
	22
	3.78
	0.039

	2–4
	3.98
	2.40
	22
	1.66
	0.571
	
	2–4
	3.98
	2.40
	22
	1.66
	0.736

	2–5
	10.64
	2.40
	22
	4.44
	0.003
	
	2–5
	10.64
	2.40
	22
	4.44
	0.011

	2–6
	5.20
	2.40
	22
	2.17
	0.291
	
	2–6
	5.20
	2.40
	22
	2.17
	0.475

	3–4
	-5.57
	2.40
	22
	-2.32
	0.227
	
	3–4
	-5.57
	2.40
	22
	-2.32
	0.399

	3–5
	1.09
	2.40
	22
	0.46
	0.997
	
	3–5
	1.09
	2.40
	22
	0.46
	0.999

	3–6
	-4.35
	2.40
	22
	-1.81
	0.478
	
	3–6
	-4.35
	2.40
	22
	-1.81
	0.659

	4–5
	6.66
	2.26
	22
	2.95
	0.071
	
	4–5
	6.66
	2.26
	22
	2.95
	0.168

	4–6
	1.22
	2.26
	22
	0.54
	0.993
	
	4–6
	1.22
	2.26
	22
	0.54
	0.997

	5–6
	-5.44
	2.26
	22
	-2.41
	0.197
	
	5–6
	-5.44
	2.26
	22
	-2.41
	0.361


 
จะเห็นว่าวิธีทดสอบของ Scheffe มีความคงที่มากกว่าการทดสอบของ Tukey ถึงแม้ว่าจะมีจำนวนที่มีค่ามากของระดับของผลแบบกำหนด ความน่าจะเป็นวิธีของ Tukey จะมีประสิทธิภาพมากกว่าวิธีของ Scheffe หากต้องการเปรียบเทียบลักษณะอื่นที่มากกว่าการเปรียบเทียบเป็นรายคู่ เช่น การเปรียบเทียบค่าเฉลี่ยระหว่างกลุ่มที่ 1, 2, 3, 4 กับกลุ่มที่ 5, 6 เป็นต้น แนวทางที่ปรับจากวิธีของ Scheffe จะเหมาะสมกว่า วิธีนี้ควรหาวิธีที่เหมาะสมเพื่อกะประมาณค่าการเปรียบเทียบและความคลาดเคลื่อนมาตรฐาน รวมถึงการกะประมาณค่า F ที่ได้จากตาราง และค่าวิกฤติความแตกต่างตามแนวคิดของ Scheffe ที่สมควรจะนำมาใช้ด้วย     

บทสรุป
 
การใช้แผนการทดลองแบบสุ่มสมบูรณ์ ต้องให้ความสำคัญกับการดำเนินงานทุกขั้นตอน เริ่มจากการกำหนดหน่วยการทดลองที่อาจนิยามได้หลายลักษณะ เช่น แปลง สวน ฟาร์ม ฝูง คอก โรง เล้า เป็นต้น ซึ่งต้องชัดเจนและการจัดกระทำสามารถทำการสุ่มได้
 
1. อาจขึ้นกับการจัดกระทำ เช่น ในการเลี้ยงหมูด้วยวิธีให้ฟางแห้งที่แตกต่างกันในสภาพแวดล้อมที่มีอุณหภูมิแตกต่างกัน หน่วยการทดลองของการเลี้ยงจะเป็นคอกของแต่ละตัว ส่วนหน่วยของการทดลองของอุณหภูมิจะเป็นเล้าของแต่ละคอก  หรือการศึกษาผลของการไถคราดเพื่อเปรียบเทียบการให้ปุ๋ยที่แตกต่างกันซึ่งทำการทดลองโดยมีการสุ่มได้ เช่น ไถเป็นแปลงแล้วให้ปุ๋ยที่ต่างกันแต่ละแปลง เป็นต้น หน่วยของการคราดไถจะเป็นกลุ่มของแปลง ขณะที่หน่วยการสุ่มของการให้ปุ๋ยจะเป็นแต่ละแปลงที่คราดไถไว้
 
2. อาจแตกต่างกันจากค่าการสังเกต จากตัวอย่างข้างต้นอาจมีการเก็บรวบรวมข้อมูลเป็นหมูแต่ละตัว หรือ 3 แปลงจากจำนวนแปลงที่มีการคราดไถไว้ทั้งหมด 
 
จากนั้นต้องให้ความสำคัญการการจัดกลุ่มเพื่อให้เป็นแผนการทดลองแบบสุ่มสมบูรณ์ที่ถูกต้อง โดยอาจใช้วิธีการสุ่มอย่างง่ายเพื่อลดความลำเอียงทั้ง 2 ขั้น คือ ขั้นเลือกหน่วยทดลอง และขั้นมอบหมายการจัดกระทำให้กับหน่วยการทดลอง ส่วนขั้นวิเคราะห์ข้อมูลหากต้องประมาณค่าความแปรปรวน ควรเน้นการอ้างอิงค่า (2 จากค่า 
[image: image53.wmf]2

Y

s

เนื่องจากให้ค่ากะประมาณความแปรปรวนที่มีค่าน้อยที่สุด 
 
สำหรับการออกแบบเพื่อเพิ่มอำนาจการทดสอบ ควรหาวิธีการที่เกี่ยวข้องกับ (2,  n และขนาดของผลจากการจัดกระทำ เช่น หาวิธีลด (2 โดยการกำหนดบล็อกให้เหมาะสม เพิ่มขนาดกลุ่มตัวอย่าง และกำหนดระดับอำนาจการทดสอบให้น้อยลง และการทดสอบพหุคูณควรใช้วิธีทดสอบของ Scheffe จะทำให้มีความคงที่มากกว่าการทดสอบของ Tukey  รวมถึงการเลือกแนวทางการวิเคราะห์ข้อมูลต้องชัดเจนตั้งแต่ตอนเริ่มต้นการออกแบบการทดลอง ไม่ใช่หลังจากที่เก็บรวบรวมข้อมูลได้เรียบร้อยแล้ว

